Diari Oficial de la Generalitat Valenciana


Sumari del DOGV 6396, del 12-11-2010 (2010/12327)

RESOLUCIÓ de 28 d'octubre de 2010, de la Direcció General d'Avaluació, Innovació i Qualitat Educativa i de la Formació Professional, per la qual seleccionen centres docents en relació amb el programa experimental Matemàtiques de cine, d'aplicació de bones pràctiques en centres educatius de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6396

Data del DOGV
:   12-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/12180


Data del document
:   28-10-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * centre d'ensenyament

RESOLUCIÓ de 28 d'octubre de 2010, de la Direcció General d'Avaluació, Innovació i Qualitat Educativa i de la Formació Professional, per la qual seleccionen centres docents en relació amb el programa experimental Matemàtiques de cine, d'aplicació de bones pràctiques en centres educatius de la Comunitat Valenciana. [2010/12264]  
La Resolució de 6 de setembre de 2010, de la Direcció General d'Avaluació, Innovació i Qualitat Educativa i de la Formació Professional, regula el programa experimental Matemàtiques de cine, d'aplicació de bones pràctiques en centres educatius de la Comunitat Valenciana.  
Este programa pretén formar els docents i els centres participants en l'ús, l'aplicació, el desenrotllament i l'avaluació del material didàctic Matemàtiques de cine, elaborat per un equip de professors d'Educació Secundària, alhora que es proposa estudiar l'extrapolació de la referida bona pràctica a altres centres i contextos. Tot això amb l'objectiu últim de minorar el fracàs escolar i millorar les taxes d'èxit en els centres que participen en el programa.  
Finalitzat el termini d'entrega de sol·licituds, la comissió de selecció, seguiment i avaluació realitza la valoració de les sol·licituds d'acord amb els criteris establits en els apartats 5.3 i 5.4 de la resolució citada, i selecciona els centres amb major puntuació, per tal que la directora general d'Avaluació, Innovació i Qualitat Educativa i de la Formació Professional dicte la resolució corresponent.  
Per tot això i en virtut de les competències que li atribuïx el Decret 118/2007, de 27 de juliol, del Consell, pel qual s'aprova el reglament orgànic i funcional de la Conselleria d'Educació, esta Direcció General d'Avaluació, Innovació i Qualitat Educativa i de la Formació Professional resol:  
Primer. Centres seleccionats  
1. Autoritza els centres seleccionats arreplegats en l'annex I d'esta resolució a participar en el programa experimental Matemàtiques de cine d'aplicació de bones pràctiques en centres educatius de la Comunitat Valenciana.  
2. Als docents i als directors participants en este programa d'innovació se'ls certificarà 60 hores de formació, segons l'apartat 4 de la resolució de 6 de setembre de 2010.  
Segon. Centres en llista d'espera  
Aquells centres que no han sigut seleccionats per no estar entre els deu primers llocs, segons els criteris establits en els apartats 5.3 i 5.4 de la resolució de 6 de setembre de 2010, apareixen en la llista d'espera en l'annex II d'esta resolució.  
Tercer. Finançament  
El cost derivat de la posada en marxa d'este programa anirà a càrrec dels pressupostos consignats en el marc del conveni per al desenrotllament de la LOE, subscrit entre la Generalitat i el Ministeri.  
Quart. Efectes de la resolució  
La present resolució produirà efecte des de l'endemà de la publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.1992), i 10, 14 i 46 de la Llei Reguladora de la Jurisdicció Contenciosa Administrativa (BOE núm. 167, de 14.07.1998), contra la present resolució, que posa fi a la via administrativa, en els terminis i davant dels òrgans que s'indiquen a continuació, es podrà interposar:  
a) Un recurs de reposició davant del conseller d'Educació en el termini d'un mes a comptar des de l'endemà de la firma i publicació.   
b) Un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la firma i publicació.  
València, 28 d'octubre de 2010.- La directora general d'Avaluació, Innovació i Qualitat Educativa i de la Formació Professional: Auxiliadora Hernández Miñana.  
ANNEX I  
CENTRES SELECCIONATS PER A PARTICIPAR EN EL PROGRAMA EXPERIMENTAL MATEMÀTIQUES DE CINE, D'APLICACIÓ DE BONES PRÀCTIQUES EN CENTRES EDUCATIUS DE LA COMUNITAT VALENCIANA  
  
ANNEX II  
CENTRES EN LLISTA D'ESPERA, PER ORDE DE PUNTUACIÓ  
  
ANEXO I  
CENTROS SELECCIONADOS PARA PARTICIPAR EN EL PROGRAMA EXPERIMENTAL MATEMÁTICAS DE CINE, DE APLICACIÓN DE BUENAS PRÁCTICAS EN CENTROS EDUCATIVOS DE LA COMUNITAT VALENCIANA  
  
ANEXO II  
CENTROS EN LISTA DE ESPERA, POR ORDEN DE PUNTUACIÓN  
